wickkiey/tamil-wikipedia-chunked huggingface dataset:
# தி. ஞானசேகரன்

## இவரது நூல்கள்

- **வட இந்தியப் பயண அனுபவங்கள்** - 2013
- ** எனது இலக்கியத் தடம்** முதலாம் பாகம் (2013)
- *கா. சிவத்தம்பி - இலக்கியமும் வாழ்க்கையும்* (நேர்காணல்) - 2005
- *ஞானசேகரன் சிறுகதைகள்* (சிறுகதைகள்) - 2005
- *அவுஸ்த்திரேலியப் பயணக்கதை* (பயண இலக்கியம்)- 1999
- *புரிதலும் பகிர்தலும்* (நேர்காணல்) - 1999
- *அல்ஷேசனும் ஒரு பூனைக்குட்டியும்* (சிறுகதைகள்)- 1998
- *கவ்வாத்து* (குறும் புதினம்) - 1996
- *லயத்துச் சிறைகள்* (புதினம்) - 1994
- *குருதிமலை* (புதினம்) - 1979
- *புதிய சுவடுகள்* (புதினம்) - 1977
- * காலதரிசனம்* (சிறுகதைகள்) - 1973
# ஆளி (செடி)

**ஆளிச் செடி** (*Flax*) நாருக்காகவும் வித்திற்காகவும் சாகுபடி செய்யப்படும் ஒரு செடியாகும். இதன் விஞ்ஞானப் பெயர் லைனம் யுசிட்டாட்டிசிமம் (Linum usitatissimum) என்பதாகும். கருங்கடலுக்கும் காசுபியன் கடலுக்கும் இடையிலுள்ள பகுதியில் இது ஆதியில் வளர்ந்தது எனக் கருதப்படுகிறது.
# ஆளி (செடி)

## ஆளிச் செடியின் விவரங்கள்

நிமிர்ந்து நேராக வளரும் 120 செமீ உயரத் தண்டு, மெல்லிய ஊசி வடிவில் 2-4 செ.மீ. நீளமும் 3மிமீ அகலமுள்ள நீலப் பச்சை நிற இலைகள், 5 நீல நிற இதழ்களாலான மலர், உருண்டையான வறண்ட வில்லை வடிவில் 5-9 மிமீ விட்டமும் 4-7 மிமீ நீளமும் உள்ள விதைகள் கொண்ட காய்.  
ஆளிச் செடியின் நார், சணல் என்று தமிழில் வழங்கப்படுகின்றது.
# ஆளி (செடி)

## பயன்பாடுகள்

விதைக்காகவும் நாருக்காவும் ஆளி வளர்க்கப்படுகின்றது. செடியின் பல்வேறு பகுதிகள் நார், சாயம், மருந்துகள், மீன்வலை மற்றும் சவர்க்காரம் தயாரிக்கவும் பயன்படுகின்றன. பூங்காக்களில் ஒரு அலங்காரச் செடியாகவும் கருதப்படும் ஆளியின் முழு நீல நிறம் அதன் தனித்தன்மை; ஒரு சில பூக்களே
முழு நீல நிறம் உடையன; பெரும்பாலான நீல நிறப் பூக்களில் கருஞ்சிவப்பு இழையோடும்.
# ஆளி (செடி)

## பயன்பாடுகள்

### ஆளி விதை

ஆளி விதை ஈட்டும் எண்ணெய் பல நூற்றாண்டுகளாக வண்ணச் சாயங்களில்
மெருகெண்ணெய்களிலும் (varnish) உலரவைக்கும் பொருளாக பயன்படுத்தப்படுகின்றது.
விதைகளை உணவாகவும், விதைகளிலிருந்து குளிர்நிலையில் ஆட்டி எடுக்கப்பட்ட சணலெண்ணெய் (*Linseed Oil*) உணவுப் பொருள்களில் சேர்த்துகொள்ளலாம்.  
இருவகை ஆளி விதைகள் உள்ளன; ஒன்று, மஞ்சள் மற்றொன்று காவி நிறம். காவி. ஆளி ஆயிரம் ஆண்டுகளாக உணவாக இருந்து வந்தாலும் அது சாயம், கால்நடை தீவனம் மற்றும் சாயத்தில், ஓர் உள்ளடங்கு பொருளாகத் தான் அதிகம் பயன்படுத்தப்படுகின்றது. காவி ஆளியும் மஞ்சள் ஆளியும் ஒத்த ஊட்டச் சத்து மதிப்புள்ளதாகவும், சம அளவு குறுஞ்-சங்கிலி ஒமேகா-3 கொழுப்பு அமிலங்கள்
கொண்டதாகவும் திகழ்கின்றன. இதற்கு விதிவிலக்கு, சாலின்(*solin*) என்று அழைக்கப்படும் மஞ்சள்
ஆளி; இதில் ஒமெகா-3 குறைவு, முற்றிலும் வேறுபட்ட எண்ணெயின் உயிரியல்
கட்டமைப்பு உருவரை படிமம் (*organic structural profile*) கொண்டது.  
மீன் உணவு அதிகம் சாப்பிடாதவர்கள் ஒமேகா-3 கொழுப்புச் சத்தைப் பெறுவதற்கு ஆளியை உணவில் சேர்த்துக் கொள்ளலாம். ஒரு தேக்கரண்டி ஆளி விதையின் மாவுடன் 3 தேக்கரண்டி நீர் சேர்த்தால், அது கேக் மற்றும் ரொட்டி சுடுவதற்கு, முட்டைக்கு பதிலான இறுகு பொருளாகும். ஆளிவிதையின் எண்ணெய், பால் சுரப்பதைக் கூட்டும் பொருளாகப் பரிந்துரைக்கப்படுகின்றது (*galactagogue*).  
இதய நோய்க்கு காரணமான கொலஸ்ராலையும் இரத்த அழுத்தத்தையும் குறைப்பதோடு இரத்தக் குழாய்களில் அடைப்புகள் ஏற்படாமல் தடுத்து, உடல் நலம் பேண ஒமேகா-3 உதவுகின்றது.
# யாகூ! விடைகள்

யாகூ விடைகள் சமூகத்தினால் முன்னெடுன்னெடுத்துவரப்படும் வேறு பயனர்களால கேட்கப் படும் கேள்விகளிற்குப் பதிலளிக்கவும் கேள்விகளைக் கேட்கவும் உதவும் சேவையாகும். இதன் போட்டியாளர்களாக கூகிள் விடைகள் விளங்கினாலும் இவை கூகிள் விடைகள் போன்று பணரீதியாக சம்பந்தப் பட்டதல்ல. இதன் பிரதான போட்டியாளராக மைக்ரோசாஃப்டின் விண்டோஸ் லைவ் வினாக்களும் விடைகளுமே இருக்குமென எதிர்பார்க்கப் படுகின்றது. கேள்விகளைக் கேட்டு விடைகளைப் பெறுவதற்கு இருக்கவேண்டியது யாகூ பயனர் கணக்கு மாத்திரமே.  
யாகூப் பாவனையாளர்கள்(பயன்படுத்துபவர்கள்) இச்சேவையினால் மிகவும் கவரப்பட்டுள்ளனர். யாகூ அங்கத்தவர்கள் யாகூவின் சமுதாய வழிகாட்டல்களை மீறாத எந்தக் கேள்வினையும் கேட்கமுடியும். நல்ல விடைகளைத் தொடர்ச்சியாக அளிக்கும் ஒருவரை தேர்ந்தெடுத்து ஒவ்வொரு கிழமையும் அல்லது ஒன்று விட்டொரு கிழமை யாகூ 360 வலைப்பதிவில் பங்களிப்பார்கள்.
# யாகூ! விடைகள்

## புள்ளித்திட்டம்

இத்தளம் புள்ளிகளை வழங்குகின்றது. ஒவ்வொரு விடைகளும் 1 புள்ளியைப் பெறுகின்றன நல்ல விடைகளாகத் தேர்ந்தெடுக்கப்பட்டவை 10 புள்ளிகளைப் பெறுகின்றன. கேள்விகளைக் கேட்கும் போது 5 புள்ளிகள் கழிக்கப் படும். பெறும் புள்ளிகள் அடிப்படையில் பல்வேறு நிலைகளைப் பயனர்கள் அடைவர். ஒவ்வொரு நிலையும் கூடுதலான வசதிகளை அளிக்கும்.
# யாகூ! விடைகள்

## முரணான கருத்துக்கள்

புள்ளித்திட்டமானது கூடுதல் விடைகளை அளிக்கத் தூண்டுவதோடு கருதாழம் மிக்க விடைகளை அளிக்காது என்று குறைகூறப்படுகின்றது. சிலகேள்விகள் மீண்டும் மீண்டும் கேட்கப் படுகின்றன.  
சில பயனர்கள் விடையளிக்கும் போது விக்கிப்பீடியா பக்கங்களில் இருந்து விடைகளை எடுத்துவிட்டு அப்பக்கத்திற்கான இணைப்பை விடைகளில் கொடுக்காமல் தங்களது விடைபோல் விடையளிக்கின்றார்கள். இவ்வாறா நகல் எடுப்பவர்கள் பெரும்பாலும் சிறந்த விடைகளைகளாகத் தேர்ந்தெடுக்கப்படுவதோடு உண்மையாகக் கேள்விகளை அலசி ஆராய்ந்து விடையளிப்பவர்கள் சிறந்த விடைகளாகத் தீர்மானிக்கப் படுவது குறைவாகவே உள்ளது.  
கூடுதலாக கேள்விகள் ஏறத்தாழ 20 வினாக்கள் 1 நிமிடத்திற்குத் இவ்விணையத்தில் தோன்றுவது அரட்டை அரங்கள் போன்ற எண்ணத்தையே தோற்றுவிக்கின்றன. இக்கேள்விகள் அண்மையில் கேட்கப்பட்ட கேள்விகள் பகுதியில் தோன்றினால் அவை ஒரு சில நிமிடங்களில் விடையளிக்கப் படுகின்றது.
# யாகூ! விடைகள்

## வெளியிணைப்புகள்

- யாகூ விடைகள் உத்தியோக பூர்வத் தளம்
- விடைகள் குழுவின் உத்தியோகபூர்வ வலைப்பதிவு யாகூ 360 இல்
- நீயூயோர்க் ரைம் பத்திரிகையில் வந்த கட்டுரை
- தேடுபொறி தொடர்பான வழிகாட்டல்கள்
- தேடுபொறிகளைக் கண்காணித்தல்
# கம்பளை இராசதானி

**கம்பளை இராசதானி** தம்பதெனியா இராசதானிக்கு பிறகு இலங்கையில் காணப்பட்ட இரசாதானியாகும். 1300களில் மக்கள் தம்பதெனியாஇலிருந்து மகாவலி கங்கையின் கரையோரத்தில் காணப்பட்ட கம்பளைப் பகுதிக்கு இடம்பெயர தொடங்கினர். இதனால் தம்பதெனியா இரசதானியின் கடைசி அரசனான விசயபாகுவிற்கு பிறகு அரசாட்சியேறிய 6 ஆம் புவனேகபாகு தனது தலைநகரை கம்பளைக்கு மாற்றினான். இதேவேளை அவனது சகோதரனும் ஐந்தாம் பராக்கிரமபாகு என்ற பெயரில் தெடிகமையிருந்து அரசாண்டான். இதனால் ஒரு இராசதானிக்கு இரண்டு அரசர்கள் காணப்பட்டார்கள்.
# கம்பளை இராசதானி

## கம்பளை அரசர்கள்

| காலம் | அரசன் |
| --- | --- |
| 1346-1354 கி.பி. | புவனேகபாகு IV |
| 1344-1360 கி.பி. (தெடிகமையில் இருந்து) | பாராக்கிரமபாகு V |
| 1356-1375 கி.பி. | விக்கிரமபாகு III |
| 1371-1391 கி.பி. | புவனேகபாகு V |
| 1391-1396 கி.பி. | வீரபாகு II |
| 1396-1408 கி.பி. | வீர அழகேஸ்வர |  
- இலங்கை வரலாறு சுருக்கம் கம்ப்பிரி வில்லியம் கோர்டிங்டன்
# கே. எஸ். ஆனந்தன்

**கே. எஸ். ஆனந்தன்** (கார்த்திகேசு சச்சிதானந்தம், மார்ச் 30, 1940 – நவம்பர் 18, 2021) ஈழத்து எழுத்தாளர். பல சிறுகதைகள், புதினங்களைப் படைத்தவர். நாடகத்துறையிலும் ஈடுபட்டவர்.
# கே. எஸ். ஆனந்தன்

## வாழ்க்கைக் குறிப்பு

யாழ்ப்பாணம், கோண்டாவிலைப் பிறப்பிடமாகக் கொண்ட கே. எஸ். ஆனந்தன் இணுவில் சைவ மகாசனா வித்தியாலயம், நாவலப்பிட்டி கதிரேசன் கல்லூரி, கொக்குவில் இந்துக் கல்லூரி ஆகிய பாடசாலைகளில் கல்வி கற்று, பட்டப்படிப்பை வெளிவாரியாக வட்டுக்கோட்டை யாழ்ப்பாணக் கல்லூரியில் பயின்றார்.
# கே. எஸ். ஆனந்தன்

## இவரது ஆக்கங்கள்

இருபத்து நான்கு நாவல்களை எழுதியுள்ளார். ஒன்பது நாடகங்களை மேடையேற்றியுள்ளார். கல்கி, கலைமகள், ஆனந்தவிகடன், குமுதம், மற்றும் பல ஈழத்து இதழ்களிலும் பத்திரிகைகளிலும் இவரது சிறுகதைகளும் புதினங்களும் வெளிவந்துள்ளன. இவரின் பத்து புதினங்கள் நூல்களாக வெளிவந்தன.
- *உறவும் பிரிவும்* (1964)
- *தீக்குள் விரலை வைத்தால்* (1972)
- *மர்மப்பெண்* (1974)
- *கர்ப்பக் கிருகம்* (1974)
- *காகித ஓடம்* (1974)
- *சொர்க்கமும் நரகமும்* (*மாணிக்கம்* இதழ்த் தொடர்)
- *கனலும் புனலும்* (*மாணிக்கம்* இதழ்த் தொடர்)
- *அமராபுரி இளவரசனின் அற்புத சாகசங்கள்* (சிறுவர் புதினம், 2011)
# கே. எஸ். ஆனந்தன்

## விருதுகளும் சிறப்புகளும்

- கலாபூசணம் பட்டம்
- சிறுவர் இலக்கியத்திற்காக யாழ் இலக்கிய வட்டம் இவரைக் கௌரவித்தது.
- நாடகத்திற்காக அகில இலங்கை சைவப் புலவர் சங்கம் இவருக்கு தங்கப் பதக்கம் பரிசளித்தது.
# ஈழத்துச் சிறுகதை வரலாறு (நூல்)

ஈழத்துச் சிறுகதை வரலாறு செங்கை ஆழியான் க. குணராசாவால் எழுதப்பட்டு டிசம்பர் 2001 இல் வரதர் வெளியீடாக வெளிவந்தது. 2001 ஒக்டோபர் வரை வெளிவந்த 274 ஈழத்துச் சிறுகதை நூல்கள் ஆய்வுக்குள்ளாக்கப்பட்டுள்ளன. 399 ஈழத்துச் சிறுகதை எழுத்தாளர்கள் இந்நூலில் இடம்பெற்றுள்ளனர். ஈழத்தின் மூத்த எழுத்தாளர் வரதருக்கு இந்நூல் சமர்ப்பணம் செய்யப்பட்டுள்ளது.  
ஈழத்தின் சிறுகதை வரலாற்றை  
- சமுதாய சீர்திருத்தக் காலம் (1930- 1949)
- முற்போக்குக் காலம் (1950 - 1960)
- புத்தெழுச்சிக் காலம் (1961 - 1983)
- தமிழ்த் தேசியவுணர்வுக் காலம் (1983 - )  
என்னும் காலப் பகுப்புக்களாக வகுத்து இந்நூல் அமைந்துள்ளது.
# கண்ணாடியிழைப் பிளாஸ்ட்டிக்கு

**கண்ணாடியிழை நெகிழி ** அல்லது **கண்ணாடியிழைப் பிளாஸ்ட்டிக்** (Glass fibre-reinforced plastic) என்பது கண்ணாடி இழையைப் பயன்படுத்தி வலுவூட்டப்பட்ட நெகிழி ஆகும். இது ஒரு கூட்டுப் பொருள் (composite material) என்பதுடன், இழைவலுவூட்டிய நெகிழி வகையைச் சேர்ந்தது. இதனை உருவாக்கப் பயன்படும் பிளாஸ்ட்டிக்குப் பொதுவாக பொலியெஸ்தர் அல்லது வைனைலெஸ்தர் ஆகும். இபொக்சி (epoxy) போன்ற பிளாஸ்ட்டிக்குகளும் இதற்குப் பயன்படுவதுண்டு. பயன்படுத்தப்படும் கண்ணாடி இழை, பெரும்பாலும் துண்டு துண்டாக வெட்டிய இழைகளிலாலான ஒரு பாய் வடிவில் இருக்கும். சில சமயங்களில் பின்னப்பட்ட துணி உருவிலும் இருப்பதுண்டு.
# கண்ணாடியிழைப் பிளாஸ்ட்டிக்கு

## வரலாறு

பல நூற்றாண்டுகளுக்கு முன்னரே உருவாக்கப்பட்டிருந்தாலும், புருசியாவின் எர்மன் எம்மசுபர் 1880இல் முதன்முதலாகக் காப்புரிமை பெற்றார்.
# கண்ணாடியிழைப் பிளாஸ்ட்டிக்கு

## பயன்பாடு

கண்ணாடியிழை நெகிழி பல பயன்பாடுகளைக் கொண்ட ஒரு பொருளாகும். இரண்டாம் உலகப் போர்க் காலத்தில், ஒட்டுப்பலகைக்கு மாற்றீடாக வானூர்திகளில் பயன்படுத்தப்படுவதற்காக ஐக்கிய இராச்சியத்தில் உருவாக்கப்பட்டது. பின்னர் மக்கள் தேவைக்கான முதலாவது பயன்பாடாக படகுகள் கட்டுவதற்குப் பயன்படலாயிற்று. 1950 களில் இத்துறையில் பெரிதும் விரும்பப்படும் ஒரு பொருளாக ஆனது. தற்காலத்தில் படகு உற்பத்தியில் ஒரு முன்னணி மூலப்பொருளாக இது இருந்து வருகிறது. மோட்டார் வண்டி உற்பத்தி, விளையாட்டுப் பொருள்கள் உற்பத்தி ஆகியவற்றிலும் இது பெரும்பங்கு வகிக்கின்றது. கட்டிடத்துறையிலும் இதன் பயன்பாடு விரிவடைந்து வருகின்றது. பல வகையான கட்டிடக் கூறுகள், நீர்த்தாங்கி, குடிநீர், கழிவுநீர் போன்றவற்றைக் கடத்தும் குழாய்கள் என்பன இதனால் செய்யப்படுகின்றன.
# கண்ணாடியிழைக் காங்கிறீற்று

**கண்ணாடியிழைக் காங்கிறீற்று** (Glass Fibre Reinforced Concrete) என்பது கண்ணாடி இழைகளால் வலுவூட்டப்பட்ட காங்கிறீற்று ஆகும். இது ஒரு கூட்டுப் பொருள். இழை வலுவூட்டிய காங்கிறீற்று (Fibre-Reinforced Concrete) வகையைச் சேர்ந்தது.
# கண்ணாடியிழைக் காங்கிறீற்று

## பயன்கள்

கண்ணாடியிழைக் காங்கிறீற்று, பலவகையான முன்வார்ப்புக் (precast) கட்டிடப் பொருட்களையும், குடிசார் பொறியியல் துறையில் பயன்படுத்தப்படும் பொருட்களையும் உற்பத்தி செய்வதற்குப் பயன்படுகின்றது. தடிப்புக் குறைந்த வார்ப்புக்களாக உருவாக்கப்படக்கூடியதால், நிறை குறைவாக இருக்கும் பொருட்களைச் செய்வதற்கு கண்ணாடியிழைக் காங்கிறீற்று பெரிதும் விரும்பப்படுகின்றது. இது விரும்பப்படுவதற்கான மேலும் சில காரணிகள் பின்வருமாறு:
- இது நுணுக்க வேலைப்பாடுகளுடன் கூடிய பல்வேறு வடிவங்களிலும், மேற்பரப்பு இயல்புகளைக் கொண்டதாகவும் வார்க்கப்படக் கூடியது.
- குறைந்த தடிப்புடன், கூடிய வலுவுடன் அமைவதால், உருவாக்கப்படும் கூறு, நிறை குறைந்ததாகவும், கையாளுவதற்கு இலகுவாகவும் அமைகின்றது.
- நிறத் தூள்களைப் பயன்படுத்தியோ, நிறப் பூச்சுக்களினாலோ, வேண்டிய நிறங்களில் கூட்டுப் பொருள்களைச் (aggrigates) சேர்த்து அவற்றைக் காங்கிறீற்று மேற்பரப்பில் வெளித்தெரியச் செய்வதன் மூலமோ உற்பத்தி செய்யப்படும் கூறுகள் இலகுவாக நிறமூட்டப்படலாம்.
- பாரந்தாங்காத, அல்லது அமைப்புசார் பயன்பாடு இல்லாத கட்டிடக் கூறுகளை கண்ணாடியிழைக் காங்கிறீற்றுக் கொண்டு அமைப்பதனால் தேவையற்ற சுமையைக் குறைக்கமுடியும்.
- சாதாரண வாலுவூட்டப்பட்ட காங்கிறீற்றுடன் சேர்த்தும் பயன்படுத்தலாம்.
- துருப்பிடியாது, குறைவான பராமரிப்புத் தேவையுடையது.
# கண்ணாடியிழைக் காங்கிறீற்று

## உற்பத்தி முறைகள்

கண்ணாடியிழைக் காங்கிறீற்று வேறுபட்ட முறைகளைப் பயன்படுத்தி உற்பத்தி செய்யப்படுகின்றது. அதிகம் பயன்படுத்தப்படும் முறைகள்:
1. விசிறல் முறை (Spray)
1. முன்கலப்பு முறை (Premix)
1. முன்கலப்பு விசிறல் முறை (Sprayed Premix)
# அசிமோ

**அசிமோ** என்பது ஹோண்டா நிறுவனத்தால் உருவாக்கப்பட்ட மனிதனைப்போன்ற தானியங்கிப் பொறி (Robot) ஆகும். இது 130 சென்டிமீட்டர் உயரமும் 54 கிலோகிராம் எடையும் கொண்டது. முதுகில் ஒரு பெட்டியுடன் விண்வெளி வீரரைப் போன்ற தோற்றம் கொண்டது. இது மனிதனைப்போலவே இரண்டு கால்களாலும் நடக்க வல்லது. இதன் வேகம் மணிக்கு ஆறு கிலோமீட்டர்கள் ஆகும். இது ஹோண்டாவின் ஜப்பானில் உள்ள ஆராய்ச்சி மற்றும் மேம்பாட்டுப் பிரிவில் உருவாக்கப்பட்டது. ஐசாக் அசிமோவ் என்பவரின் நினைவாக இப்பெயர் வைக்கப்பட்டது.
# அசிமோ

## வளர்ச்சி

ஹோண்டா 1980 களில் மனித உருக்கொண்ட தானியங்கிப் பொறிகளை உருவாக்கத் தொடங்கியது.
# அசிமோ

## சிறப்பியல்புகளும், தொழில்நுட்பமும்

### தாக்கமும், தொழில்நுட்பங்களும்

ஹோண்டாவின் வேலை
அசிமோவின் 10 வது ஆண்டு நினைவாக நவம்பர் 2010 இல், ஹோண்டா "Run with ASIMO" என்ற ஒரு செயலியை ஐ-போன், ஆண்ட்ராய்டு நுண்ணறிபேசிகளுக்காக உருவாக்கப்பட்டது. அசிமோவுடன் தோற்ற நிலையில் ஒரு பந்தையம் போன்று நடந்து சென்று பயனர்கள் அதன் வளர்ச்சியைப் பற்றி கற்றுணர்ந்து கொள்வர். பின்னர் தங்களின் பந்தைய நேரத்தை ட்விட்டரிலும், முகநூலிலும் பகிர்ந்து கொள்வர்.
# போரிக் அமிலம்

**போரிக் அமிலம்** *(Boric acid)* என்பது என்ற H3BO3 மூலக்கூற்று வாய்ப்பாடு கொண்ட போரானின் ஒற்றைக்கார இலூயிசு அமிலம் ஆகும். இதனுடைய மூலக்கூறு வாய்ப்பாட்டை சில சமயங்களில் B(OH)3) என்றும் எழுதுகிறார்கள். ஐதரசன் போரேட்டு, போராசிக் அமிலம், ஆர்தோபோரிக் அமிலம், அசிடம் போரிகம் என்ற பெயர்களாலும் போரிக் அமிலம் அழைக்கப்படுகிறது. பெரும்பாலும் இது கிருமி நாசினியாகவும், பூச்சிக் கொல்லியாகவும், தீத்தடுப்பானாகவும், நியூட்ரான் உறிஞ்சியாகவும், மற்ற வேதிச் சேர்மங்களை தயாரிக்க உதவும் முன்னோடியாகவும் எனப் பயன்படுத்தப்படுகிறது. போரிக் அமிலம் நிறமற்ற படிகங்கள் அல்லது வெண்ணிறத் தூளாகக் கிடைக்கிறது. போரிக் அமிலம் நீரில் கரையும். கனிமமாகக் கிடைக்கும் போது இது சாசோலைட்டு என்ற பெயரில் அழைக்கப்படுகிறது.
# போரிக் அமிலம்

## தோற்றம்

போரிக் அமிலம், அல்லது சாசோலைட்டு எரிமலை இருக்கும் சில மாவட்டங்களில் காணப்படுகிறது, எடுத்துக்காட்டாக இத்தாலியப் பகுதியில் டசுக்கனி, லிபரி தீவுகள் மற்றும் அமெரிக்க மாநிலமான நெவாடா ஆகிய இடங்களில் முக்கியமாக அதன் தனித்த நிலையில் காணப்படுகிறது. இயற்கையாகத் தோன்றும் பல கனிமங்களின் ஒரு பகுதிப்பொருளாகவும் போரிக் அமிலம் காணப்படுகிறது. போராக்ஸ் (வெண்காரம்), போராசைட்டு, உலெக்சைட்டு, கோலிமானைட்டு என்பன போரான் காணப்படும் தனிமங்களுக்கு சில எடுத்துக்காட்டுகளாகும். போரிக் அமிலம் மற்றும் அதனுடைய உப்புக்கள் கடல் நீரில் காணப்படுகின்றன. இது கிட்டத்தட்ட அனைத்து பழங்களிலும் உள்ளடங்கி தாவரங்களிலும் காணப்படுகிறது . போரிக் அமிலத்தை முதன்முதலில் வில்லெம் ஓம்பெர்க் என்பவர் போராக்சு கனிமத்துடன் கனிம அமிலங்களைச் சேர்த்து தயாரித்தார்
# போரிக் அமிலம்

## தயாரிப்பு

சோடியம் டெட்ராபொரேட்டு டெக்கா ஐதரேட்டு என்ற போராக்சுடன் ஐதரோகுளோரிக் அமிலத்தைச் சேர்த்து போரிக் அமிலம் தயாரிக்கப்படுகிறது.  
: Na<sub>2</sub>B<sub>4</sub>O<sub>7</sub>•10H<sub>2</sub>O + 2 HCl → 4 B(OH)<sub>3</sub> [or H<sub>3</sub>BO<sub>3</sub>] + 2 NaCl + 5 H<sub>2</sub>O
போரான் டிரை ஆலைடுகள் மற்றும் டைபோரேன் ஆகியவற்றை நீராற்பகுப்புக்கு உட்படுத்தியும் இதை தயாரிக்கிறார்கள் :
: B<sub>2</sub>H<sub>6</sub> + 6 H<sub>2</sub>O → 2 B(OH)<sub>3</sub> + 6 H<sub>2</sub>
: BX<sub>3</sub> + 3 H<sub>2</sub>O → B(OH)<sub>3</sub> + 3 HX (X = Cl, Br, I).
# போரிக் அமிலம்

## பண்புகள்

கொதி நீரில் போரிக் அமிலம் கரைகிறது. இதை 170 பாகை செல்சியசு வெப்பநிலைக்கு சூடுபடுத்தினால் மெட்டா போரிக் அமிலம் உருவாகிறது (HBO<sub>2</sub>):  
: H<sub>3</sub>BO<sub>3</sub> → HBO<sub>2</sub> + H<sub>2</sub>O
மெட்டா போரிக் அமிலம் வெண்மை நிறங் கொண்ட கனசதுர படிகவடிவம் கொண்ட ஒரு திண்மமாகும். தண்ணீரில் மிகச் சிறிதளவே கரையும். 236 பாகை செல்சியசு வெப்பநிலையில் மெட்டா போரிக் அமிலம் உருகும். 300 பாகை செல்சியசு வெப்பநிலைக்கு மேல் ஒருவேளை சூடுபடுத்தப்பட்டால் நீர் மூலக்கூறை இழக்கிறது. டெட்ராபோரிக் அமிலம் அல்லது பைரோபோரிக் அமிலம் உருவாகிறது. (H<sub>2</sub>B<sub>4</sub>O<sub>7</sub>):  
: 4 HBO<sub>2</sub> → H<sub>2</sub>B<sub>4</sub>O<sub>7</sub> + H<sub>2</sub>O  
போரிக் அமிலம் என்ற சொல் சில சமயங்களில் H<sub>2</sub>B<sub>4</sub>O<sub>7</sub> சேர்மத்தையும் குறிக்கிறது. இதை மேலும் சூடாக்கினால் போரான் டிரை ஆக்சைடைக் கொடுக்கிறது.  
: H<sub>2</sub>B<sub>4</sub>O<sub>7</sub> → 2 B<sub>2</sub>O<sub>3</sub> + H<sub>2</sub>O  
நீரிய போரிக் அமில கரைசல்களின் அமிலத்தன்மை தோற்றம் குறித்த முரண்பட்ட விளக்கங்கள் காணப்படுகின்றன. வலிமையான காரங்களின் நிறமாலையியல் ஆய்வுகள் B(OH) அயனியின் இருப்பைக் காட்டுகின்றன. இது தண்ணீரிலிருந்து OH<sup>−</sup> அயனியை இழுப்பதால் மட்டுமே உண்டாகிறது என்ற முடிவுக்கு கொண்டு சென்றது.:
:B(OH)<sub>3</sub> + H<sub>2</sub>O B(OH) + H<sup>+</sup> (*K* = 7.3×10<sup>−10</sup>; p*K* = 9.14)
அல்லது மிகச்சரியாக சொல்வதென்றால் நீரிய கரைசல்களில் இது வெளிப்படுகிறது:
:B(OH)<sub>3</sub> + 2 H<sub>2</sub>O B(OH) + H<sub>3</sub>O<sup>+</sup>  
பிரான்சிடெட்டு அமிலத்தன்மை என்பதற்குப் பதிலாக இதை OH<sup>−</sup> அயனியை நோக்கிய போரானின் இலூயிசு அமிலத்தன்மை என்று வரையறுக்கவும் செய்யலாம்.  
:B(OH)<sub>3</sub> BO(OH)<small></small> + H<sup>+</sup> (*K*<sub>a1</sub> = 5.8x10<sup>−10</sup>; p*K*<sub>a1</sub> = 9.24)  
:BO(OH)<small></small> BO<sub>2</sub>(OH)<sup>2−</sup> + H<sup>+</sup> (*K*<sub>a2</sub> = 4x10<sup>−13</sup>; p*K*<sub>a2</sub> = 12.4)  
:BO<sub>2</sub>(OH)<sup>2−</sup> BO<small></small> + H<sup>+</sup> (*K*<sub>a3</sub> = 4x10<sup>−14</sup>; p*K*<sub>a3</sub> = 13.3)
K<sub>a1</sub> இன் மதிப்பு OH<sup>−</sup> உடன் நிகழ்த்தும் வினையுடன் ஒப்பிடத்தக்க அளவில் உள்ளது. BO(OH) மற்றும் B(OH) இன் அடர்த்திகள் சமமாக உள்ளன.
# போரிக் அமிலம்

## வினைகள்

கிளிசரால், மானிட்டால் போன்ற பாலியால்களுடன் வினைபுரிகையில் கரைசலின் அமிலத்தன்மை சற்று அதிகரிக்கிறது. உதாரணமாக மானிட்டாலுடன் pK 5.15 என குறைகிறது. சிலியேட்டு [((OH)4C6H8O2)2B]− உருவாவது இதற்கு காரணமாகும். பகுப்பாய்வு வேதியியலில் இது பயன்படுகிறது.  
நீரற்ற கந்தக அமிலத்தில் போரிக் அமிலம் கரைகிறது.  
:B(OH)<sub>3</sub> + 6H<sub>2</sub>SO<sub>4</sub> → 3H<sub>3</sub>O<sup>+</sup> + 2HSO<sub>4</sub><sup>−</sup> + B(HSO<sub>4</sub>)<sub>4</sub><sup>−</sup>  
ஆல்ககால்களுடன் போரிக் அமிலம் வினைபுரிந்து போரேட்டு எசுத்தர்கள், B(OR)3 உருவாகின்றன. இங்கு R என்பது ஆல்கைல் அல்லது அரைல் குழுவைக் குறிக்கும். நீர் நீக்க முகவரான கந்தக அமிலம் இங்கு சேர்க்கப்படுகிறது :
:B(OH)<sub>3</sub> + 3 ROH → B(OR)<sub>3</sub> +3 H<sub>2</sub>O.
# கட்டிடச் சக்தி மேலாண்மை முறைமை

**கட்டிடச் சக்தி மேலாண்மை முறைமை** (Building Energy Management Systems) கட்டிடத் தன்னியக்க முறைமை என்பது கட்டிட முறைமைகளையும், கட்டிடத்தில் சக்திப் பயன்பாட்டையும் கண்காணித்துக் கட்டுப்படுத்தும் கணினியை அடிப்படையாகக் கொண்ட முறைமையாகும். இவை செயல் திறனிலும், செயல் முறைகளிலும் பல்வேறுபட்டவையாக இருந்தபோதிலும், பெரும்பாலான முறைமைகள் வளிப் பதன அமைப்பு, ஒளியமைப்பு போன்ற சேவைகளைக் கண்காணிக்கவும், தொலைவிலிருந்து கட்டுப்படுத்தவும் வல்லமை கொண்டவையாக இருக்கின்றன. இம் முறைமைகள், தீத்தடுப்பு மற்றும் உயிர் காப்பு, பாதுகாப்பு, உயர்த்திகள் போன்ற வேறு பல தன்னியக்கக் கட்டிடச் செயற்பாட்டு முறைமைகளுடனும் ஒன்றிணைந்து இயங்க முடியும். பல கட்டிடங்களை ஒரு இடத்திலிருந்து கட்டுப் படுத்தக்கூடிய முறைமைகளும் உள்ளன. ஒன்றிலிருந்து ஒன்று தொலைவில் அமைந்திருக்ககூடிய பல கட்டிடங்களை இணையம் வழியாகக் கண்காணித்துக் கட்டுப்படுத்தக்கூடிய வல்லமை கொண்ட முறைமைகள் விரைவாக வளர்ந்து வருகின்றன. புவியியல் அடிப்படையில் பரந்து அமைந்திருக்ககூடிய செயற்பாடுகளின் மேலாண்மை தொடர்பில் இத்தகைய முறைமைகள் முன்னேற்றத்தைக் கொண்டுவரக்கூடியன.
# நல்லூர் சின்னத்தம்பிப் புலவர்

**நல்லூர் சின்னத்தம்பிப் புலவர்** (*Nallur Chinnathambi Pulavar*) யாழ்ப்பாணம் நல்லூரைச் சேர்ந்தவர். ஏழு வயதிலேயே பாடல்கள் இயற்ற ஆரம்பித்தவர். 18-19ம் நூற்றாண்டைச் சேர்ந்தவர். இவரது தந்தையார் வில்வராய முதலியார், ஒல்லாந்தர் அரசினால் “தேச வழமை” நூலை திருத்தி அமைக்க பணிக்கப்பட்ட அறிஞர்.
# நல்லூர் சின்னத்தம்பிப் புலவர்

## வாழ்க்கைக் குறிப்பு

சின்னத்தம்பிப் புலவரின் தந்தை வில்லவராய முதலியார் நல்லூரில் அக்காலத்திலே செல்வத்தாலும் ஈகையாலும் சிறந்து விளங்கியர். கூழங்கைத் தம்பிரான் இவரது வீட்டிலே இராக்காலத்திலே வித்தியாகாலட்சேபஞ் செய்து வந்தனர். சின்னத்தம்பிப் புலவர், தம்பிரான் காலக்ஷேபத்தின் பொருட்டுப் படித்துப் பொருள் சொல்லி வந்த பாட்டுக்களையெல்லாம் ஏழு வயதளவில் அவதானம் பண்ணி உடனே அவ்வாறே ஒப்பித்து வந்தனர். ஒருநாள் அப்புத்திரனார் வீதியிலே நின்று விளையாடிக் கொண்டிருக்கையில் ஒரு புலவர் வில்லவராய முதலியார் வீடு எங்கேயென்று வினாவ, அப்புத்திரனார் அவரைப் பார்த்து,  
:பொன்பூச் சொரியும் பொலிந்தசெழுந் தாதிறைக்கும்  
:நன்பூ தலத்தோர்க்கு நன்னிழலாம் - மின்பிரபை  
:வீசுபுகழ் நல்லூரான் வில்லவ ராயன்றன்  
:வாசலிடைக் கொன்றை மரம்.  
என்று கூறினர். அதுகேட்ட புலவர் அவரை மெச்சி இச்சிறு பருவத்தே இத்துணைச் சிறந்த கவியினாலே விடை கூறிய நீ வரகவியாதல் வேண்டுமென ஆசி கூறிச் சென்றார்.
# நல்லூர் சின்னத்தம்பிப் புலவர்

## அரங்கேற்றம்

சின்னத்தம்பிப் புலவர் பதினைந்து வயசளவிற் சிதம்பரம் சென்று தலயாத்திரை செய்து மீளும்போது வேதாரணியத்தை அடைந்து அங்கே *மறைசையந்தாதி* பாடி அரங்கேற்றினார். அப்போது அவ்வாதீனத்து வித்துவானாகிய சொக்கலிங்கதேசிகர் என்பவர் சொல்லிய பின்வரும் கவி அவருடைய இயல்பை விளக்குகின்றது:  
:செந்தா தியன்மணிப் பூம்புலி யூரரைச் சேர்ந்துநிதம்  
:சிதா தியானஞ்செய் வில்லவ ராயன் றிருப்புதல்வன்  
:நந்தா வளஞ்செறி நல்லைச்சின் னத்தம்பி நாவலன்சீர்  
:அந்தாதி மாலையை வேதாட வேசர்க் கணிந்தனனே.
# நல்லூர் சின்னத்தம்பிப் புலவர்

## இயற்றிய பிரபந்தங்கள்

- *மறைசையந்தாதி* - இது வேதாரணியேசுரர் மேற் பாடப்பெற்றது. இதற்கான உரையை உடுப்பிட்டி அ.சிவசம்புப் புலவரும், மதுரை மாகா வித்துவான் சபாபதி முதலியார் எழுதியுள்ளார்கள்
- *கல்வளையந்தாதி* - இது யாழ்ப்பாணம், சண்டிலிப்பாய் கல்வளையில் உள்ள விநாயகர் மீது பாடப் பெற்றது. இதற்கான உரையை வல்வெட்டித்துறை இயற்றமிழ்ப் போதகாசிரியர் ஸ்ரீ.வைத்திலிங்கம் பிள்ளை எழுதியுள்ளார்.
- *கரவை வேலன் கோவை* - கரவெட்டி பிரபு திலகராகிய வேலாயுதம் பிள்ளை மேற் பாடப்பட்டது. இக்கோவையை அரங்கேற்றியபோது ஒவ்வொரு செய்யுட்கும் ஒவ்வொரு பொற்றேங்காய் பரிசாக அளிக்கப்பட்டதாக கூறப்பட்டுள்ளது. இச் செய்யுட்கள் சுன்னாகம் அ.குமாரசுவாமிப்புலவர் அவர்களால் “செந்தமிழ்” பத்திரிகையில் வெளியிடப்பட்டது.
- *பறாளை விநாயகர் பள்ளு* - சுழிபுரம், பறாளை என்னும் இடத்திலுள்ள விநாயகப் பெருமானின் மேற் பாடப்பட்டது.
- *நாலு மந்திரி கும்மி* - இது சண்டிலிப்பாய் எம். வேலுப்பிள்ளை என்பவரால் யாழ்ப்பாணம், கரவெட்டி வடக்கு, ஞானசித்தியந்திரசாலையில் 1934 இல் பதிக்கப்பெற்றது. இந்நூல் மீண்டும் 2004-ஆம் ஆண்டில் மூல ஏட்டுச் சுவடியில் இருந்து புலவர் ச. திலகம் என்பவரின் பதிப்பில் தஞ்சாவூர் சரசுவதி மகால் நூலகம் வெளியிட்டது. *நாலு மந்திரி கதை* எனப் பிரபலமான இக்கதை கும்மி வடிவில் எழுதப்பட்டது இதுவொன்றே ஆகும்.
# இணுவில் சின்னத்தம்பிப் புலவர்

**இணுவில் சின்னத்தம்பிப் புலவர்** (*Inuvil Chinnathambi Pulavar*) யாழ்ப்பாணம் இணுவிலில் கி.பி. 18 ஆம் நூற்றண்டில் வாழ்ந்தவர். இலக்கியத்திற் பல புதுமைகளைப் புகுத்தி *பஞ்சவன்னத் தூது* என்னும் தூது சிற்றிலக்கிய வடிவத்தை ஆக்கியவர். இது தவிர 'இணுவைச் சிவகாமசுந்தரி பதிகம்', 'இளந்தாரி புராணம்', 'சிவகாமியம்மை பிள்ளைத் தமிழ்', 'நொண்டி நாடகம்', 'கோவலன் நாடகம்', அனிருத்த நாடகம்' ஆகியவற்றையும் பாடியுள்ளார்.
# மலேரியா

மனித மலேரியா *பிளாஸ்மோடியம்* குழுவைச் சேர்ந்த ஒற்றை உயிரணு நுண்ணுயிரிகளால் ஏற்படுகிறது. கொசு ஒருவரைக் கடிக்கும்போது கொசுவின் உமிழ்நீரிலிருந்து ஒட்டுண்ணிகள் ஒரு நபரின் இரத்தத்தில் கலக்கின்றன. *பி.&nbsp;ஓவல்,* *பி.&nbsp;மலேரியா* பொதுவாக குறைந்த் தாக்கத்தினை ஏற்படுத்துகிறது.  
கொசு வலைகள், பூச்சி விரட்டிகளைப் பயன்படுத்துவதன் மூலமோ அல்லது பூச்சிக்கொல்லிகளைத் தெளித்தல், தேங்கி நிற்கும் தண்ணீரை வடிகட்டுதல் போன்ற கொசு கட்டுப்பாட்டு நடவடிக்கைகளின் மூலமோ கொசு கடித்தலைத் தடுப்பதன் மூலம் நோய் அபாயத்தைக் குறைக்கலாம். மலேரியா நோய் பொதுவாக உள்ள பகுதிகளில் பயணிகளுக்கு மலேரியாவைத் தடுக்க பல மருந்துகள் கிடைக்கின்றன. மலேரியாவிற்கு பரிந்துரைக்கப்படும் சிகிச்சையானது ஆர்ட்டெமிசினின் உள்ளிட்ட மலேரியா எதிர்ப்பு மருந்துகளின் கலவையாகும். ஆர்ட்டெமிசினின் கிடைக்கவில்லை என்றால், டாக்சிசைக்ளினுடன் குயினைனும் பயன்படுத்தப்படலாம். இதில் சகாரா கீழமை ஆப்பிரிக்கா, ஆசியா, இலத்தீன் அமெரிக்காவின் பெரும்பகுதி அடங்கும். சுமார் 95% தொற்றுகளும் இறப்புகளும் சகாரா கீழமை ஆப்பிரிக்காவில் நிகழ்ந்தன. 2010 முதல் 2014 வரை நோய் விகிதங்கள் குறைந்தன. ஆனால் 2015 முதல் 2021 வரை அதிகரித்தன. யுனிசெப் கூற்றுப்படி, 2021-ஆம் ஆண்டில் கிட்டத்தட்ட ஒவ்வொரு நிமிடமும் ஐந்து வயதுக்குட்பட்ட ஒரு குழந்தை மலேரியாவால் இறந்தது. மேலும் "இந்த இறப்புகளில் பல தடுக்கக்கூடியவை மற்றும் சிகிச்சையளிக்கக்கூடியவை". மலேரியா பொதுவாக வறுமையுடன் தொடர்புடையது. பொருளாதார வளர்ச்சியில் குறிப்பிடத்தக்க எதிர்மறை விளைவைக் கொண்டுள்ளது. ஆப்பிரிக்காவில், அதிகரித்த சுகாதாரச் செலவுகள், வேலை செய்யும் திறன் இழப்பு,சுற்றுலாவில் ஏற்படும் பாதகமான விளைவுகள் காரணமாக ஆண்டுக்கு 12 பில்லியன் அமெரிக்க டாலர் இழப்பு ஏற்படும் என்று மதிப்பிடப்பட்டுள்ளது. இந்தியாவில் மலேரியா பாதிப்பு 2017-ஆம் ஆண்டில் 6.4 மில்லியனிலிருந்து (64 லட்சம்) 2023-ஆம் ஆண்டில் இரண்டு மில்லியனாக (20 லட்சம்) 69 சதவீதம் குறைக்கப்பட்டது. இதேபோல், மதிப்பிடப்பட்ட மலேரியா இறப்புகள் இதே காலகட்டத்தில் 11,100 இலிருந்து 3,500 ஆகக் குறைந்துள்ளன (68 சதவீதம் குறைவு).
# மலேரியா

## சுகாதார அணுகுமுறையும் மலேரியாவும்

மலேரியாவை திறம்பட கட்டுப்படுத்துவது 'ஒரு சுகாதாரன்' என்ற அணுகுமுறை பயன்படுகிறது. இது மனித, விலங்கு மற்றும் சுற்றுச்சூழல் ஆரோக்கியத்தை ஒன்றாக இணைக்கிறது. இது நோயை எதிர்த்துப் போராட மருந்து, கொசு கட்டுப்பாடு, சுகாதாரம் ஆகியவற்றை ஒருங்கிணைக்கிறது. மலேரியாவைக் குறைப்பதற்கும், நோய் பரவுவதைத் தடுப்பதற்கும் பல்வேறு துறைகளைச் சேர்ந்த நிபுணர்கள் ஒன்றிணைந்து பணியாற்றுகிறார்கள். இந்த ஒரு சுகாதார உத்தி, சுகாதார அமைப்புகளை மேம்படுத்துவதன் மூலமும், பரவலைக் குறைப்பதன் மூலமும், அதிக ஆபத்துள்ள பகுதிகளில் குறிப்பாக நன்மை பயக்கும். உருவாண்டாவில், சமூக சுகாதாரப் பணியாளர்கள், பூச்சிக்கொல்லி சிகிச்சையளிக்கப்பட்ட வலைகள் மற்றும் உட்புற தெளித்தல் ஆகியவை மலேரியா பாதிப்புகளைக் கணிசமாகக் குறைத்துள்ளன. ஆயினும்கூட, பூச்சிக்கொல்லிகளுக்கு எதிர்ப்பு போன்ற பிரச்சினைகள் நீடிக்கின்றன.
# மலேரியா

## சொற்பிறப்பியல்

*மலேரியா* என்ற சொல் இடைக்கால இலத்தீன் மொழியிலிருந்து உருவானது. இதன் பொருள் 'அசுத்தக் காற்று' என்பதாகும். மியாஸ்மா கோட்பாட்டின் ஒரு பகுதியின்படி, சதுப்பு நிலங்கள் மற்றும் சதுப்பு நிலங்களுடனான தொடர்பு காரணமாக இந்த நோய் முன்னர் *வயது* அல்லது *சதுப்பு காய்ச்சல்* என்று அழைக்கப்பட்டது. இந்த சொல் குறைந்தபட்சம் 1768-ஆம் ஆண்டிலேயே ஆங்கிலத்தில் தோன்றியது. ஐரோப்பாவிலும் வட அமெரிக்காவின் பெரும்பாலான பகுதிகளிலும் ஒரு காலத்தில் மலேரியா பொதுவானதாக இருந்தது. இங்கு அது இனி உள்ளூர் பரவல் அல்ல, இருப்பினும் இறக்குமதி செய்யப்பட்ட பாதிப்புகள் கூட் ஏற்படுகின்றன. மலேரியா பற்றிய அறிவியல் ஆய்வு மலேரியாலஜி என்று அழைக்கப்படுகிறது.
# மலேரியா

## அறிகுறிகள்

மலேரியாவால் பாதிக்கப்பட்ட பெரியவர்களுக்கு குளிர், காய்ச்சல் ஏற்படும் - வழக்கமாக அவ்வப்போது ஏற்படும் கடுமையான வலிகள் சுமார் ஆறு மணி நேரம் நீடிக்கும். இதைத் தொடர்ந்து வியர்வை, காய்ச்சல் ஏற்படும். இத்துடன் தலைவலி, சோர்வு, வயிற்று அசௌகரியம், தசை வலி ஆகியவையும் ஏற்படும். குழந்தைகளுக்கு பொதுவான அறிகுறிகள் அதிகமாக இருக்கும்: காய்ச்சல், இருமல், வாந்தி மற்றும் வயிற்றுப்போக்கு. மனிதர்களில், மலேரியா ஆறு *பிளாஸ்மோடியம்* சிற்றினங்களால் ஏற்படுகிறது. இவை: *பி.&nbsp;பால்சிபாரம்*, *பி.&nbsp;மலேரியா*, *பி.&nbsp;ஓவல் கர்டிசி*, *பி.&nbsp;ஓவலே வாலிகேரி*, *பி.&nbsp;விவாக்சி,* *பி.* *நோலேசி*. பின்னர் ஒட்டுண்ணிகள் பொதுவாக பாதிக்கப்பட்ட *அனோபிலிஸ்* கொசு கடியால் அறிமுகப்படுத்தப்படுகின்றன. "இசுபோரோசோயிட்டுகள்" என்று அழைக்கப்படும் ஒட்டுண்ணிகள் சில, தோலில் இருக்கும். ஆனால் மற்றவை இரத்த ஓட்டத்தில் கல்லீரலுக்கு பயணித்து, கல்லீரல் உயிரணுக்களை ஆக்கிரமிக்கின்றன. இவை 2-10 நாட்களுக்கு கல்லீரலில் வளர்ந்து எண்ணிக்கையில் அதிகரிக்கின்றன. ஒவ்வொரு பாதிக்கப்பட்ட கல்லீரல் உயிரணுவும் இறுதியில் 40,000 ஒட்டுண்ணிகளைக் கொண்டுள்ளன. Among those infected, *P.&nbsp;falciparum* is the most common species identified (~75%) followed by *P.&nbsp;vivax* (~20%). மலேரியா ஒட்டுண்ணிகள் இரத்தமாற்றம் மூலமாகவும் பரவக்கூடும், இருப்பினும் இது அரிதானது.
# மலேரியா

## அறிகுறிகள்

### மீண்டும் மீண்டும் தொற்றும் மலேரியா

மலேரியாவின் அறிகுறிகள் பல்வேறு அறிகுறிகளற்ற மாதவிடாய்களுக்குப் பிறகு மீண்டும் தோன்றலாம். காரணத்தைப் பொறுத்து, மீண்டும் ஏற்படுவதை மீண்டும் தோன்றுதல், அல்லது மீண்டும் தொற்று ஏற்படுதல் என வகைப்படுத்தலாம். இரத்த நிலை ஒட்டுண்ணிகளை போதுமான சிகிச்சை மூலம் அகற்றத் தவறியதன் காரணமாக, அறிகுறியற்ற காலத்திற்குப் பிறகு அறிகுறிகள் திரும்புவதை மீண்டும் வளர்ச்சியடைதல் என்று அழைக்கப்படுகிறது. ஒட்டுண்ணிகள் இரத்தத்தில் இருந்து அகற்றப்பட்ட பிறகு அறிகுறிகள் மீண்டும் தோன்றுவது மறுதொற்று ஆகும். ஆனால் கல்லீரல் உயிரணுக்களில் செயலற்ற ஹிப்னோசோயிட்டுகளாக நீடித்திருக்கும். ஆரம்ப அறிகுறிகள் தோன்றிய 8 முதல் 24 வாரங்களுக்குள் மறுபிறப்பு பொதுவாக ஏற்படுகிறது மற்றும் பெரும்பாலும் *பி. விவாக்ஸ்* மற்றும் *பி. ஓவல்* தொற்றுகள். இரத்த சோகை அறிகுறிகள் உள்ள குழந்தைகளுக்கு மலேரியா இருப்பதாக சந்தேகிக்கப்பட வேண்டும். வெளிர் உள்ளங்கைகள் அல்லது ஒரு டெசிலிட்டர் இரத்தத்திற்கு 8 கிராமுக்குக் குறைவான ஹீமோகுளோபின் அளவைக் காட்டும் ஆய்வக சோதனை. குளோரோகுயின் உணர்திறன் கொண்ட மலேரியா உள்ள உலகின் பகுதிகள் அசாதாரணமானது. ஒரே நேரத்தில் முழு மக்களுக்கும் மலேரியா எதிர்ப்பு மருந்துகளை வழங்குவது மலேரியா தொற்றும் அபாயத்தைக் குறைக்கலாம். இருப்பினும், இந்தப் பகுதியில் மலேரியாவின் பரவலைப் பொறுத்து, பெருமளவிலான மருந்துகளை வழங்குவதன் செயல்திறன் மாறுபடலாம். மருந்து நிர்வாகம் மற்றும் கொசு கட்டுப்பாடு போன்ற பிற பாதுகாப்பு நடவடிக்கைகள், இந்தப் பகுதியில் சிகிச்சையளிக்கப்படும் மக்களின் விகிதம், மலேரியாவால் மீண்டும் தொற்று ஏற்படும் அபாயம் போன்ற பிற காரணிகள் வெகுஜன மருந்து சிகிச்சை அணுகுமுறைகளின் செயல்திறனில் ஒரு பங்கைக் கொண்டிருக்கக்கூடும். காய்ச்சலுக்கு எதிரான மருந்துகள் பொதுவாகப் பயன்படுத்தப்பட்டாலும், விளைவுகளில் இவற்றின் விளைவுகள் தெளிவாக இல்லை. வீடுகளுக்கு இலவசமாக மலேரியா எதிர்ப்பு மருந்துகளை வழங்குவது, சரியான முறையில் பயன்படுத்தப்படும்போது, குழந்தைப் பருவ இறப்புகளைக் குறைக்கலாம். காய்ச்சலுக்கான அனைத்து காரணங்களுக்கும் மலேரியா எதிர்ப்பு மருந்துகளைக் கொண்டு சிகிச்சையளிக்கும் திட்டங்கள், மலேரியா எதிர்ப்பு மருந்துகளை அதிகமாகப் பயன்படுத்துவதற்கும், காய்ச்சலுக்கான பிற காரணங்களுக்கு சிகிச்சை அளிப்பதற்கும் வழிவகுக்கும். இருப்பினும், மலேரியா விரைவான நோயறிதல் கருவிகளைப் பயன்படுத்துவது மலேரியா எதிர்ப்பு மருந்துகளின் அதிகப்படியான பயன்பாட்டைக் குறைக்க உதவும்.
# தூது

**தூது** என்பது ஒருவர் தம் கருத்தை இன்னொருவருக்குப் புலப்படுத்த இடையே பிறிதொருவரை அனுப்புவதாகும். அரசர்கள் பகைவர்களிடத்தும், புலவர்கள் வள்ளல்களிடத்தும், தலைவர் தலைவியரிடத்தும், தலைவியர் தலைவரிடத்தும் தூது அனுப்பியுள்ளனர். இதற்கான சான்றுகள் தொல்காப்பியத்தின் மூலமும், சங்க இலக்கியத்தின் மூலமும் அறியலாம்.  
தமிழரிடத்திற் தூதுவிடும் மரபு தனிப் பாடல்களிலும், பத்தி இலக்கியங்களிலும், காப்பியங்களிலும் இடம்பெற்று கி.பி. 14ஆம் நூற்றாண்டளவில் தனியொரு சிற்றிலக்கியமாக உருப்பெற்றது. இந்தவகையில் எழுந்த முதற் சிற்றிலக்கியமாக கி.பி. 14ஆம் நூற்றாண்டின் முற்பகுதியில் வாழ்ந்த உமாபதி சிவாச்சாரியாரின் நெஞ்சுவிடு தூதினைக் குறிப்பிடுவர். தூது இலக்கியப் பாடல்கள் கண்ணி என்ற வடிவில் அமைந்திருக்கும். இரண்டிரண்டு பூக்களைக் கொண்டு தொடுக்கப்படும் மாலைக்குக் 'கண்ணி' என்று பெயர்.அது போல இரண்டிரண்டு அடிகளைக் கொண்டு பாடப்படுவதும் 'கண்ணிகண்ணி (செய்யுள் உறுப்பு)'எனப்பட்டது.  
தூது இலக்கியத்தில் மிகச் சிறப்பான தூதாக இன்றளவும் சிறப்பிக்கபடுவது,'தமிழ் விடு தூது'தமிழ்விடு தூது நூல்தான். தூது இலக்கியமானது,'சந்து இலக்கியம்'அல்லது 'வாயில் இலக்கியம்' என்றும் அழைக்கப்படுகிறது.தூது அனுப்ப ஏவப்படும் பொருள்களாகச் சிலவற்றைப் பாட்டியல் நூல்கள் கூறியுள்ளன. அவற்றுள் அன்னம்,மயில்,கிளி,மேகம்,வண்டு,நெஞ்சம்,மான்,காக்கை ஆகியவை அடங்கும். தற்காலத்தில் புகையிலை விடு தூது,செருப்பு விடு தூது ஆகியன கூட இயற்றப்பட்டுள்ளன.
# கூழங்கைத் தம்பிரான்

**கூழங்கைத் தம்பிரான்** (இறப்பு: ஆகத்து 1795) ஒல்லாந்தர் கால இலங்கையில் யாழ்ப்பாணத்தில் கிபி 18ம் நூற்றாண்டில் வாழ்ந்த ஒரு சிற்றிலக்கியப் புலவர். இவர் தமிழ் இலக்கண இலக்கியங்களிலும் சித்தாந்த சாத்திரங்களிலும் மிக்க பாண்டித்திய முடையவர்.
# கூழங்கைத் தம்பிரான்

## வாழ்க்கைச் சரிதம்

இவர் காஞ்சிபுரத்தில் பிறந்தவர். இயற்பெயர் கனகசபாபதி.திருப்பனந்தாள் மடத்திலிருந்தபோது, அம்மடாதிபதி தம்முடைய கண்டிகை களவு போயினமை காரணமாகச் சந்தேகங் கொண்டு அவரைச் சத்தியம் செய்யுமாறு கேட்க, அவர் உருக்கிய நெய்யிலே கையிடச்சொன்னாலுஞ் செய்வேனென்று கூறி, அவ்வாறு கூசாது கையிட்டுத் தன் சத்தியத்தை நாட்டி அதனாற் கை கூழையாகப் பெற்றவர் என்று கூறுவர்.  
யாழ்ப்பாணம் வந்த இவருக்கு வண்ணார்பண்ணையில் இருந்தவரும் பிற்காலத்தில் வண்ணார்பண்ணைச் சிவன் கோவிலைக் கட்டுவித்தவருமான வைத்திலிங்கச் செட்டியாரின் தந்தை கோபாலச் செட்டியார் என்னும் வணிகர் நண்பராய் இருந்து பரிபாலித்து வந்தார். தம்பிரான் பவணந்தி முனிவர் இயற்றிய நன்னூலுக்கு விளக்கம் எழுதினார். போர்த்துக்கீச, ஒல்லாந்து மொழிகளையும் நன்கு கற்றறிந்து கொண்டார். யோசேப்பு புராணம் என்னும் காவியத்தை 21 காண்டத்தில் 1023 விருத்தத்தில் பாடி தமது நண்பரான பிலிப்பு தெ மெல்லோ பாதிரியாருக்கு அர்ப்பணம் செய்தார். பிற்காலத்தில் சுண்டிக்குளி சிவியா தெரு இவருக்கு உறைவிடமாய் இருந்தது.
# கூழங்கைத் தம்பிரான்

## இயற்றிய பிரபந்தங்கள்

- *சித்திவிநாயகர் இரட்டைமணிமாலை*
- *நல்லைக் கலிவெண்பா*
- *தேவப்பிரசை திருக்கதை யோசேப்புப் புராணம்*
- *கூழங்கையர் வண்ணம்*
- *நன்னூற்காண்டிகையுரை*
# பண்டம்

நுகர்விற்கு உட்படுத்தப்படகூடியதும், நுகருவதால் பயன்பாட்டினை அதிகரிக்ககூடியதும் இவை காரணமாக சந்தையில் ஒரு குறிப்பிட்ட விலையில் விற்கப்படகூடியதாகவுள்ள பொருளோ (object) சேவையோ பொருளியலில் **பண்டம்** (Good) எனும் பொதுப்பெயர் கொண்டு அழைக்கப்படுகின்றது. மதிப்பு உள்ள மகிழுணர்வு போன்ற துல்லியமாக அளவிடமிட முடியாதவற்றையும் கூட மெய்யியலில் பண்டமாகவே கருதுவர்.  
கணக்கீடு மற்றும் பேரின பொருளியலில் பண்டங்கள் எனப்படுவது கொள்வனவு ஒன்றின்போது விற்பனையாளரிடமிருந்து வாடிக்கையாளருக்கு உரிமம் மாற்றலாகக் கூடிய தன்மையினைக் கொண்ட ஒர் பௌதீக உற்பத்தியை மட்டும் குறிக்கும் சேவைகள் உள்ளடக்கப்படாது.
# பண்டம்

## இதனையும் பாருங்கள்

வர்த்தகம்  
வர்த்தகக்குறி
# தியாகராஜர்

**தியாகராஜ சுவாமிகள்** (*Tyagaraja*) (1767–1848) சங்கீத மும்மூர்த்திகளில் ஒருவராவர். இவர் தியாக பிரம்மம் என்று போற்றப்படுபவர். தென்னிந்திய இசைக்கு அளப்பரிய சேவைகள் ஆற்றிய இவர் ஒரு சிறந்த இசை ஞானியாக விளங்கியவர்.
# தியாகராஜர்

## வாழ்க்கைக் குறிப்பு

பொ.ஊ. 18ஆம் நூற்றாண்டில் சோழ நாட்டில் திருவாரூரில் ராம பக்தரான ராமபிரம்மம் என்பவருக்கும் சீதாம்மாவுக்கும் மூன்றாவது புதல்வராக இவர் பிறந்தார். இவர் பிறந்த பின் இவரின் குடும்பத்தினர் தஞ்சாவூருக்கு அண்மையில் உள்ள திருவையாறில் குடியேறினர். திருவையாறில் இவர் சமஸ்கிருத மொழியில் பயிற்சி பெற்றார். இவருக்கு 8 வது வயதிலேயே உபநயனம் நடைபெற்றது. நுட்ப புத்தியும் ராம பக்தியும் கொண்ட தியாகராஜர் ஓய்வு நேரங்களில் சோந்தி வெங்கடராமையரிடம் சங்கீதம் பயின்று வந்தார். குருவின் அருளாலும் வழிநடத்தலாலும் சங்கீத சம்பிரதாயங்களில் மிக சிறந்த முறையில் இவர் கற்று தேறினார். 18 வது வயதில் தியாகராஜருக்குத் திருமணம் நடந்தது.
# தியாகராஜர்

## இசைப்புலமை

பல அபூர்வ இராகங்களில் கீர்த்தனைகளை இயற்றியிருப்பதால் அந்த இராகங்களில் சொருபங்களையும், இலக்கணங்களையும் நாம் அறிய முடிகின்றது. ஒரே இராகத்தில் பல கீர்த்தனைகளை இயற்றியிருக்கிறார். இவர் தனது தாய் மொழியான தெலுங்கில் பல கீர்த்தனைகள் அமைத்திருந்தார்.  
இவருடைய இசைத் திறமையைக் கேள்வியுற்ற தஞ்சாவூர் மராத்திய அரசு மன்னரான சரபோஜி இவரைத் தமது அரசவைக்கு அழைத்து, தம்மைப் பற்றி புகழ் பாடச் செய்ய வேண்டுமென விரும்பினார். ஆனால் தியாகராஜர் அரசவைக்கு செல்ல மறுத்து *நிதிசால சுகமா* என்ற கல்யாணி இராகக் கிருதியைப் பாடினார். இராம பக்தியிலேயே அவர் தம் மனதைச் செலுத்தி வந்தமையால், மனிதர்களை துதி செய்து பொருள் சம்பாதிக்க ஆசைப்படவில்லை.  
*ஏலநீதயராது* கிருதியே தியாகராஜர் முதன் முதலில் பாடிய உருப்படியாகும். ஆரம்ப காலத்திலேயே தியாகராஜர் செய்த உருப்படிகள் அனேகமாக திவ்யநாமக்கீர்த்தனைகளாகவும், தனிச் சரணத்தை உடைய கிருதிகளாகவுமே அமைந்தன. இவை அனேகமாகத் தோத்திரங்களாகவே இருந்தன.
இவர் இயற்றிய கீர்த்தனைகள் யாவும் தெலுங்கு மற்றும் வடமொழி தவிர வேறு மொழிகளில் அமையவில்லை.
# தியாகராஜர்

## அற்புதங்கள்

இசை வாழ்வில் இவர் ஈடுபடத் தொடங்கிய காலத்தில் காஞ்சீபுரத்தில் இருந்து *இராமகிருஷ்ண யதீந்திரர்* என்னும் மகான் வந்து இராம நாமத்தை 96 கோடி முறை செபிக்கும் படி தியாகராஜரிடம் கூறிச் சென்றார். இவர் அச்செயலை 21 ஆண்டுகளில் செய்து முடித்தார். சராசரியாக ஒரு நாளைக்கு 125,000 முறை இராமநாமத்தைச் செபித்து வந்தார். இதனால் பல தடவைகள் இராம தரிசனத்தைப் பெறும் பாக்கியம் இவருக்குக் கிடைத்தது. இம் முக்கிய சந்தர்ப்பங்களில் *ஏலநீதயராது* (அடாணா இராகம்) *கனுகொண்டினி* (பிலகரி இராகம்) ஆகிய கீர்த்திகளை இயற்றினார்.  
நாரத பகவான் ஒரு சந்நியாசி வேடத்தில் இவருக்குத் தரிசனமளித்து *ஸ்வரார்ணம்* என்ற சங்கீதக் கிரந்தத்தை கொடுத்து விட்டுப் போனார். தமக்குக் கிடைத்த அந்தக் கிரந்தத்தை ஆதாரமாகக் கொண்டு தியாகராஜர் சங்கீத இலக்கணங்கள் அமைந்த பல கிருதிகளை இயற்றினார்.  
இவர் இளமையிலேயே இராம, சீதா, லக்ஷ்மண விக்கிரகங்களை வைத்துப் பூசை செய்வதும், ராம நாமத்தை செபிப்பதும் வழக்கமாக இருந்தது. இவரது குணங்களை வெறுத்த இவரது தமையனார் ஜபேசன் ஒருநாள் இரவு இவர் பூஜித்து வந்த சீதா, ராம, லக்ஷ்மண விக்கிரகங்களைத் தூக்கி காவேரி நதியில் எறிந்து விட்டார். தமது வழிபாட்டு விக்கிரகங்களைக் காணாமல் வேதனையுற்ற தியாகராஜர் அவற்றைத் தேடி அலைந்து இறுதியில் இராமபிரான் அருளால் விக்கிரகங்கள் கிடக்குமிடத்தை அறிந்து மிக்க மகிழ்ச்சியோடு அவற்றை வீட்டுக்கு எடுத்துச் சென்றார்.  
இவர் பல தலங்களுக்கும் யாத்திரைகள் சென்று அங்கங்கே பல கீர்த்திகளை இயற்றி வந்தார். வழியில் ஒரு தடவை இவர் திருடர்களிடம் அகப்பட்டுக்கொள்ள நேரிட்ட போது, இராம லக்ஷ்மணர்களே சேவகர்கள் வடிவில் வந்து திருடர்களை விரட்டி விட்டார்கள். இது போன்ற பல அற்புத நிகழ்ச்சிகள் இவர் வாழ்வில் நிகழ்ந்துள்ளன.
# தியாகராஜர்

## இசைப்பணிகள்

இவர் சுமார் 2400 உருப்படிகள் செய்திருக்கிறார். கீர்த்தனைகளைத் தவிர *பிரகலாத பக்தி விஜயம்*, நவுகா சரித்திரம் முதலிய இசை நாடகங்களை இயற்றியுள்ளார். *கனராக பஞ்சரத்தினம்*, *நாரத பஞ்சரத்தினம்*, *திருவொற்றியூர் பஞ்சரத்தினம்*, *கோவூர் பஞ்சரத்தினம்*, *சிறீரங்க பஞ்சரத்தினம்*, *லால்குடி பஞ்சரத்தினம்* ஆகிய கிருதிகளை இயற்றியுள்ளார். எல்லா கர்த்தா இராகங்களிலும் இவர் கிருதிகளை இயற்றியிருக்கின்றார். அவை அனைத்தும் பக்திப் பாடல்கள் ஆகும்.  
இவரது உருப்படிகள் உள்ளத்தை உருக்கும் படியான பாவத்துடன் அமைந்திருக்கும். முதன் முதலில் சங்கதிகளை உருப்படிகளில் ஒழுங்கான முறையில் பிரயோகித்தவர் இவரே ஆவார். சங்கதிகள் மூலம் கிருதிகளை அழகு பெறச் செய்தார்.
# தியாகராஜர்

## சீடர்கள்

தியாகராஜரின் பெருமை பரவத் தொடங்கியதும் அவரிடம் பாடம் கேட்கப் பல சீடர்கள் வந்தனர். இந்திய இசை வரலாற்றில் வேறெந்த இசைப் புலவருக்கும் இல்லாத அளவு இவருக்கே எண்ணிறைந்த சீடர்கள் சேர்ந்தனர். இச் சீடர்களும், இவர்களின் சீடர்களும் பிற்காலத்திலே சிறந்த இசைக் கலைஞர்களாகவும், இசைப் புலவர்களாகவும் திகழ்ந்தனர். அவ்ர்களில் முக்கியமான சிலர் பின்வருமாறு:  
1. தஞ்சாவூர் ராமராவ் (சீடர்களில் வயதில் மூத்தவர். தியாகராஜரின் அந்தரங்கச் செயலாளராகவும் இருந்தவர்.)
1. வீணை குப்பய்யர்.
1. வாலாஜாபேட்டை - வேங்கடரமண பாகவதர்
1. வாலாஜாபேட்டை கிருஷ்ணபாகவதர். (வேங்கடரமண பாகவதரின் மகன்)
1. உமையாள்புரம் கிருஷ்ணபாகவதர்.
1. உமையாள்புரம் சுந்தரபாகவதர்.
1. சித்தூர் ராதாகிருஷ்ணையார்.
1. நெமம் சுப்பிரமணிய ஐயர்.
1. கன்னையா பாகவதர்.
1. கோவிந்த சிவன்.
1. அமிர்தலிங்கம் பிள்ளை.
# தியாகராஜர்

## இறுதிக்காலம்

வால்மீகி முனிவரே தியாகராஜராக அவதரித்தார் என்று கூறப்படுகின்றது. வால்மீகியானவர் 2400 சுலோகங்களில் இராமாயணத்தைச் செய்தார். இவர் 2400 கீர்த்தனைகளில் இராமாயணத்தை பாடியிருப்பதாகக் கூறப்படுகின்றது.  
1845ஆம் ஆண்டு தமிழ்ப் புத்தாண்டுப் பிறப்பிலே இவரின் மனைவி காலமானார். 1847ஆம் ஆண்டில் தமது 80 ஆவது வயதில் தியாகராஜர் காலமானார். அவர் சித்திநிலை எய்துவதற்கு முன் வந்த தசமி இரவில் இன்னும் 10 நாட்களில் இறைவனின் பாதார விந்தத்தைச் சேருவதாகக் கனவு கண்டார். இதனை அச்சமயத்தில் இயற்றிய *கிரிபை நெல* எனும் சகானா இராக கிருதியில் விவரித்துள்ளார். இவரின் பூதவுடலானது அவர்தம் சீடர்களால் தக்க மரியாதைகளுடன் காவேரி ஆற்றங்கரையில் அவரது குருவின் (சொண்டி வெங்கட ரமணய்யர்) சமாதிக்கருகில் தகனம் செய்யப்பட்டது.  
தியாகராஜ சுவாமிகளின் சமாதி திருவையாற்றில் காவேரி நதிக்கரையில் அமைந்துள்ளது. ஆண்டுதோறும் அங்கு இசைக் கலைஞர்கள் கூடி இவருக்கு பஞ்சரத்னக் கீர்த்தனைகளைப் பாடி அஞ்சலி செலுத்துகின்றனர்.
# தியாகராஜர்

## மரபுரிமை பேறுகள்

- ஆண்டு தோறும் தியாகராஜர் பிறந்த நாளில் திருவையாற்றில் அனைத்து கர்நாடக இசைக் கலைஞர்கள் கூடி, தியாகராஜருக்கு ஆராதனை செய்வர்.
- தியாகராஜர் சுவாமிகளின் வாழ்க்கை வரலாறு குறித்து தெலுங்கு மொழி திரைப்படம் 1981ல் வெளிவந்துள்ளது.
- திருவாரூர் திருவாரூர் தியாகராஜர் கோயிலில் ஆண்டுதோறும் நடைபெறும் சங்கீத மும்மூர்த்திகளின் விழாவின் போது, தியாகராஜ சுவாமிகளும் சிறப்பிக்கப்படுகிறார்.
# தியாகராஜர்

## தியாகராஜர் கையாண்ட அபூர்வ இராகங்கள்

1. சிறீமணி (2)
1. ரசாளி (4)
1. மனோரஞ்சனி (5)
1. தேச்யதோடி (8)
1. சுத்தசீமந்தினி (8)
1. கண்டா (8)
1. வர்த்தனி (9)
1. கலகண்டி (13)
1. கலகடா (13)
1. ஜூஜாஹூளி (13)
1. வசந்தபைரவி (14)
1. ஆகிரி (14)
1. சிந்துராமக்கிரியா (15)
1. குர்ஜரி (15)
1. ரேவகுப்தி (15)
1. குண்டக்கிரியா (15)
1. கௌரி (15)
1. கௌளிபந்து (15)
1. பிந்துமாலினி (15)
1. கலாவதி (16)
1. வேகவாகினி (16)
1. சுப்ரதீபம் (17)
1. பைரவி (17)
1. பூர்ணலலித (19)
1. சுத்ததேசி (20)
1. ஜிங்களா (20)
1. ஹிந்தோளவசந்தம் (20)
1. மார்க்கஹிந்தோளம் (20)
1. ஜயந்தசிறீ (20)
1. வசந்தவராளி (20)
1. அமிர்தவாஹினி (20)
1. கோகிலவராளி (20)
1. உதயரவிச்சந்திரிக்கா (20)
1. கிரணாவளி (21)
1. சித்தரஞ்சனி (22)
1. ஆபேரி (22)
1. தேவாம்ருதவர்ஷினி (22)
1. சாலகபைரவி (22)
1. கன்னடகௌளை (22)
1. ருத்ரப்பிரியா (22)
1. நாயகி (22)
1. உசேனி (22)
1. மனோகரி (22)
1. தேவமனோகரி (22)
1. ஜெயமனோகரி (22)
1. மஞ்சரி (22)
1. பலமஞ்சரி (22)
1. ஜெயந்தசேனா (22)
1. சுத்தபங்காள (22)
1. கலாநிதி (22)
1. ஜெயநாராயணி (22)
1. சுபூஷணி (22)
1. வீரவசந்தம் (24)
1. கமலாமனோகரி (27)
1. சிம்மவாகினி (27)
1. நளினகாந்தி(27)
1. கர்னாடக பியாக் (28)
1. நாராயணகௌளை (28)
1. சிந்துகன்னடம் (28)
1. சாமா (28)
1. பலஹம்ச (28)
1. குந்தளவராளி (28)
1. சரஸ்வதிமனோகரி (28)
1. உமாபரணம் (28)
1. ஈசமனோகரி (28)
1. ஆந்தாளி (28)
1. ஆந்தோளிகா (28)
1. நவரசகன்னடம் (28)
1. நாராயணி (28)
1. காபிநாராயணி (28)
1. சாயாதரங்கிணி (28)
1. பங்காள (28)
1. பகுதாரி (28)
1. கோகிலத்வனி (28)
1. சுராவளி (28)
1. நாகஸ்வராளி (28)
1. ராகபஞ்சரம் (28)
1. மாளவி (28)
1. சுபோஷிணி (28)
1. ரவிச்சந்திரிகா (28)
1. பிரதாபவராளி (28)
1. ஜஞ்ஜோடி (28)
1. கருடத்வனி (28)
1. டக்கா (29)
1. கன்னடா (29)
1. கோலாகலம் (29)
1. பூரணசந்திரிகா (29)
1. ஜனரஞ்சனி (29)
1. விவர்த்தனி (29)
1. சாயாநாட்டை (34)
1. கானவாரிதி (35)
1. விஜயசிறீ (39)
1. நபோமணி(40)
1. சந்திரஜோதி (41)
1. தீவிரவாஹினி (46)
1. துந்துபிப்பிரியா (48)
1. மந்தாரி (50)
1. தீபகம் (51)
1. ரமாமனோகரி (52)
1. பூர்விகல்யாணி (53)
1. விஜயவசந்தம் (54)
1. ரஞ்சனி (59)
1. கைகவசி (60)
1. ஹம்சநாதம் (60)
1. சுருதிரஞ்சனி (61)
1. பூஷாவளி (64)
1. சரஸ்வதி (64)
1. யமுனாகல்யாணி (65)
1. அமீர்கல்யாணி (65)
# தியாகராஜர்

## இதனையும் காண்க

- சியாமா சாஸ்திரிகள்
- முத்துசுவாமி தீட்சிதர்
- வேங்கடரமண பாகவதர்
- வேங்கடசூரி சுவாமிகள்
# கலிங்க நாடு

, புரி, கலிங்க நாடு]]  
**கலிங்க நாடு** அல்லது **கலிங்கம்** என்பது தற்கால ஒரிஸ்சா, மேற்கு வங்காளம், ஆந்திரா ஆகிய மாநிலங்களின் பகுதிகளை உள்ளடக்கியிருந்த பண்டைக்கால இந்திய அரசுகளில் ஒன்றாகும். மகாமேகவாகனப் பேரரசு கிமு 250 முதல் கிபி 400 முடிய கலிங்கத்தை மையமாகக் கொண்டு ஆண்டனர். இவ்வம்ச பேரரசர்களில் காரவேலன் ஆவார். சந்திர வம்ச மன்னர் யயாதியின் மகன்களின் ஒருவராகிய அணு வம்சாவளிகள் பலி என்பவனின் மகன்கள் அங்கன், வங்கன்,கலிங்கன்,சஹ்மன்,புண்ட்ரன் மற்றும் ஆந்திரன் இவர்கள் அனைவரும் சகோதரர்கள் ஆவார்கள். அவர்கள் , தீர்க்கதமஸ் என்ற முனிவரின் அருளால் பிறந்தவர்கள். பாரத தேசத்தின் கீழ்திசையில் ஆறு தேசங்கள் உருவாக்கப்பட்டது. அதில் ஒன்றுதான் " கலிங்க தேசம்".  
வடக்குத் தெற்காக சுபர்ணரேகா நதியிலிருந்து கோதாவரி வரையிலும், கிழக்கு மேற்காக வங்காள விரிகுடாவிலிருந்து அமர்கந்தாக் மலைத் தொடர் வரையும் பரந்திருந்த இந்த நாடு மிகவும் வளம் பொருந்தியதாகும். வலிமை மிக்க கடற்படை கொண்ட பேரரசாக விளங்கிய இந்தப் பேரரசின் கப்பல்கள் இலங்கை, பர்மா, தாய்லாந்து, வியட்நாம், போர்னியோ, பாலி, சுமாத்திரா மற்றும் ஜாவா ஆகிய நாடுகள் வரை பயணம் செய்து வணிகத்தில் ஈடுபட்டிருந்தன.  
தொலை தூர இடங்களாகிய இலங்கை, பர்மா போன்ற நாடுகளிலும், இந்தோனீசியத் தீவுகளிலும் கலிங்கத்தவர் குடியேறியிருந்தனர்.  
கலிங்க நாட்டிற்கு *தந்தபுரம்* மற்றும் *இராஜபுரம்* என இரண்டு தலைநகரங்கள் இருந்ததை மகாபாரதம் குறித்துள்ளது.  
குரு நாட்டின் இளவரசன் துரியோதனனின் மனைவி பானுமதி, கலிங்க நாட்டின் மன்னர் சித்திராங்கதனின் மகளாவார். குருச்சேத்திரப் போரில் கலிங்க நாட்டுப் படைகள், கௌரவர் அணியின் சார்பாக போரிட்டனர்.  
அங்க நாடு (கிழக்கு பிகார்), வங்க நாடு (தெற்கு வங்காளம்), பௌண்டர நாடு (மேற்கு வங்காளம்) மற்றும் சுக்மா நாடு மற்றும் (வடமேற்கு வங்காளதேசம்) ஆகிய நாட்டு மன்னர்களுக்கு, கலிங்க நாட்டு அரச மரபினர்களே பொதுவான முன்னோர்கள் ஆவார்.
# கலிங்க நாடு

## மகாபாரத குறிப்புகள்

<mapframe text="வரலாற்று ஆவணங்களின் குறிப்புப்படி கலிங்கப் பிரதேசத்தின் பரப்புகள்" zoom="5" longitude="84" latitude="19.5">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "Amarakantaka" },
"geometry": { "type": "Point", "coordinates": [81.753221, 22.682229] }
},
{
"type": "Feature",
"properties": { "marker-symbol": "monument", "title": "Mouth of Godavari" },
"geometry": { "type": "Point", "coordinates": [82.343778, 16.729472] }
},
{
"type": "Feature",
"properties": { "marker-symbol": "monument", "title": "Mouth of Ganga" },
"geometry": { "type": "Point", "coordinates": [88.0698, 22.0667] }
}
]
}
</mapframe>
பரத கண்டத்தின் பண்டைய நாடுகளில் ஒன்றான கலிங்க நாட்டையும் மகாபாரதம் குறித்துள்ளது. கலிங்கத்திற்கு கிழக்கில் கிராதர்கள் நாடும் இருந்ததாகவும் மகாபாரதம் குறித்துள்ளது.
# கலிங்க நாடு

## மகாபாரத குறிப்புகள்

### குருச்சேத்திரப் போரில்

குருச்சேத்திரப் போரில் கலிங்க நாட்டு மன்னன் சுருதயுதன், பட்டத்து இளவரசன் சக்கரதேவன் மற்றும் கலிங்கப் படைகளும் கௌரவர் அணி சார்பாக போரிட்டனர். போரில் வீமனால் கலிங்கர்கள் கொல்லப்பட்டனர்.
# கலிங்க நாடு

## கலிங்கப் போர்

மௌரியப் பேரரசின்அசோகருக்கும்கலிங்க நாட்டுக்கும் இடையில் நடந்த போரில், அசோகர் வெற்றி பெற்ற பின்னர் பௌத்த சமயத்தைத் தழுவி அகிம்சை வழியில் நாட்டை ஆண்டார்.
# கலிங்க நாடு

## கலிங்க நாட்டில் சிவ வழிபாடு

கலிங்க நாட்டவரகள் புலி வடிவத்தில் சிவனை **வியாக்கிரேஸ்வரர்** என்ற பெயரில் வழிபட்டதாக மகாபாரதத்தில் குறிப்பிடப்பட்டுள்ளது. (13,17)
# கலிங்க நாடு

## கலிங்க நாட்டில் சிவ வழிபாடு

### பிற குறிப்புகள்

- கலிங்க நாட்டு இளவரசி கரம்பாவை குரு நாட்டின் மன்னர் புரு மணந்தார். இவ்விணையரின் மகன் தேவதீதி ஆவார். (மகாபாரதம் 1: 95)  
- தேவர்களின் படைத்தலைவரான காத்திகேயனின் கூட்டாளிகளில் கலிங்க நாட்டவர்களும் அடங்குவர். (9: 45)
# கலிங்க நாடு

## இதனையும் காண்க

- காரவேலன்
- மகாமேகவாகனப் பேரரசு
- பரத கண்டம்
# ஹிரகனா எழுத்துக்கள்

**இறகனா எழுத்து**(Hiragana (கன்ஜி எழுத்து முறையில்: 平仮名) ஜப்பான் மொழியிலுள்ள மூன்று எழுத்து வடிவங்களில் ஒன்றாகும். மற்றவை *கட்டகனா*, *கன்ஜி* எழுத்து முறைகள் ஆகும். *கனா* என்பது ஜப்பானியஉயிர்மெய் எழுத்துக்களைக் குறிப்பிடும் முறைக்கான பொதுப்பெயர்.  
| உயிரெழுத்து | யூன் |
| --- | --- |
# ஹிரகனா எழுத்துக்கள்

## பயன்பாடு

ஹிரகனா எழுத்துக்கள் மூலம் குறில்-நெடில் வேறுபாட்டை காண்பித்தால் இயலாது, ஆனால் இவ்வேறுபாடுகள் ஜப்பானிய மொழியில் முக்கியமானவை. எனவே நெடில் வடிவங்களை குறிக்க சில ஹிரகனா எழுத்துக்கள் சேர்த்து எழுதப்படுகின்றன. உதாரணமாக, ஏ ஒலியை குறிக்க 'எ'கர ஹிரகனா எழுத்துக்களுக்கு பிறகு 'இ' சேர்த்துக்கொள்ளப்படுகிறது(சென்சே-せんせい(சென்செஇ). சென்சே என்றால் ஆசிரியர் என்று பொருள்). ஓ ஒலியை குறிக்க 'ஒ'கர ஹிரகனா எழுத்துக்களுக்கு பிறகு 'உ' சேர்க்கப்படுகிறது.(டோக்யோ - とうきょう(டொஉக்யொஉ)).  
கன்ஜி எழுத்துக்களின் உச்சரிப்ப்பை குறிப்பதற்காக கன்ஜி எழுத்தகளின் மீது சிறிய அளவில் ஹிரகனா எழுத்துக்களை எழுதுவர். இதை **ஃபுரிகனா(Furigana)** என குறிப்பிடுவர். ஹிரகனா பெரும்பாலும் சீன-ஜப்பானிய சொற்களை எழுதவே பயன்படுத்தப்படுகிறது. வேற்றுமொழிச் சொற்களை எழுத கட்டகனா உபயோகப்படுத்தப்படுகிறது.  
sv:Kana (skriftsystem)#Hiragana
# எபிரேயருக்கு எழுதிய திருமுகம்

**எபிரேயருக்கு எழுதிய திருமுகம்** (*Letter [Epistle] to the Hebrews*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பத்தொன்பதாவது நூலாக அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Ebraious (Επιστολή Πρὸς Έβραίους) எனவும் இலத்தீன் மொழிபெயர்ப்பில் Epistula ad Hebraeos எனவும் உள்ளது .  
பவுலுடன் தொடர்புப்படுத்தப்படும் இறுதியான திருமுகம் இந்த **எபிரேயர் திருமுகம்**. இது ஒரு திருமுகம் என வழங்கப்பட்டாலும், இதில் திருமுக அமைப்பு இல்லை; மாறாக ஓர் இறையியல் கட்டுரையாகவே இது அமைந்துள்ளது. நூலின் இறுதியில் மட்டும் வாசகர்களுக்கு அறிவுரைகள் தரப்பட்டுள்ளன.
# எபிரேயருக்கு எழுதிய திருமுகம்

## எபிரேயர் திருமுகம்: ஆசிரியர்

எபிரேயருக்கு எழுதிய திருமுகத்திற்கும் பவுலின் திருமுகங்களுக்கும் இடையே ஒற்றுமைகள் இருப்பினும் வேற்றுமைகள் மிகுதியாக இருப்பதால் இத்திருமுகத்தைப் பவுல் எழுதியிருக்க இயலாது என அனைவரும் இப்போது ஒரு மனதாக ஏற்றுக் கொள்கின்றனர். அப்பொல்லோ எழுதியிருக்கலாம் என்பர் சிலர். இருப்பினும் யாரால் எழுதப்பட்டது என்னும் கேள்விக்குத் தெளிவான விடை காண இயலவில்லை .
# எபிரேயருக்கு எழுதிய திருமுகம்

## எபிரேயர் திருமுகம் எழுதப்பட்ட சூழலும் நோக்கமும்

இத்திருமுகம் யூதக் கிறிஸ்தவர்களுக்கு எழுதப்பட்டதாகும். அவர்கள் பழைய ஏற்பாட்டில் தோய்ந்தவர்கள்; தங்கள் நம்பிக்கையில் தளர்ச்சி ஏற்பட்டு, நம்பிக்கையை இழந்துவிடக்கூடிய ஆபத்தில் இருந்தவர்கள். அவர்கள் கிறிஸ்தவ நம்பிக்கையில் உறுதியாய் நில்லாமல் மீண்டும் யூதச் சமயத்திற்குத் திரும்ப நினைத்தார்கள்; தாங்கள் பெற்றுக் கொண்ட நற்செய்தியை யூதமயமாக்க விரும்பினார்கள் (கலா 2:14). ஒரு வேளை இந்த வாசகர்களில் பலர் கிறிஸ்துவை ஏற்றுக் கொண்ட யூதக் குருக்களாகவும் இருக்கலாம் (திப 6:7).  
இத்திருமுகத்தில் எருசலேம் கோவில் மற்றும் அதன் வழிபாடுகள் நிகழ்காலத்தில் விரிவாகத் தரப்படுவதால் கி.பி. 70இல் நடந்த எருசலேம் கோவில் அழிவுக்கு முன்னர் இது எழுதப்பட்டது என்பர் சிலர்.  
ஆயினும் இக்கருத்தைப் பலர் ஏற்றுக் கொள்வதில்லை. ஏனெனில் கோவிலும் அதன் வழிபாடுகளும் கிறிஸ்துவின் செயல்களுக்கும் தன்மைக்கும் முன் அடையாளமாக மட்டுமே தரப்படுகின்றன. தன்னிலேயே அவற்றை விளக்குவது ஆசிரியரின் நோக்கமல்ல. திருமுகம் கி.பி. 80ஆம் ஆண்டிலிருந்து 85ஆம் ஆண்டுக்குள் எழுதப்பட்டிருக்க வேண்டும் என்றே எல்லாரும் நம்புகின்றனர்.
# எபிரேயருக்கு எழுதிய திருமுகம்

## எபிரேயர் திருமுகத்தின் உள்ளடக்கம்

கிறிஸ்துவின் மேன்மையே இந்நூலின் மையக் கருத்தாகும். முன்னுரையில் கிறிஸ்து முழுமையான, முடிவான வெளிப்பாட்டைத் தருகிறார் எனக் கூறப்பட்டுள்ளது. இறைவாக்கினருக்கும் வானதூதருக்கும் பழைய உடன்படிக்கையின் இணைப்பாளரான மோசேக்கும் மேலானவராகக் கிறிஸ்து காட்டப்படுகிறார். கிறிஸ்துவின் குருத்துவம் பழைய ஏற்பாட்டுக் குருத்துவத்தினின்று முற்றிலும் மாறுபட்டதும் அதற்கு மேம்பட்டதுமாகும் எனச் சுட்டிக் காட்டப்படுகிறது. ஏனெனில் கிறிஸ்துவின் குருத்துவம் பழைய ஏற்பாட்டின் வாக்குறுதியை நிறைவு செய்கிறது (எபி 8:1-13); கிறிஸ்துவின் பலியும் எக்காலத்துக்கும் உரிய ஒரே பலியாய் விளங்கி, பழைய ஏற்பாட்டுப் பலிகளை நிறைவு செய்கிறது; கிறிஸ்துவின் சாவு, உயிர்பெற்றெழுதல், விண்ணேற்றம் ஆகியன விண்ணகத் தூயகத்தை நமக்குத் திறந்து வைத்துள்ளன என்னும் கருத்துக்கள் வலியுறுத்தப்படுகின்றன.  
இத்தகைய காரணங்களினால், கிறிஸ்துவின் மீது நம்பிக்கை கொண்டோர் கிறிஸ்துவை விட்டு மீண்டும் யூத முறைக்குத் திரும்பலாகாது என்று கேட்டுக் கொள்கிறார் ஆசிரியர்; அவ்வாறு செய்தால் பாலைவனத்தில் கிளர்ச்சி செய்த இஸ்ரயேலர் போல் இவர்களும் தண்டிக்கப்படுவார்கள் என எச்சரிக்கை விடுக்கிறார்.